Claudio Gugerotti

Claudio Gugerotti (alizaliwa 7 Oktoba 1955) ni Kardinali wa Italia katika Kanisa Katoliki ambaye aliteuliwa kuwa msimamizi wa Dikasteri ya Makanisa ya Mashariki mnamo Novemba 2022. 

Hapo awali, alifanya kazi katika huduma ya kidiplomasia ya Vatikani, akishika nafasi ya balozi katika nchi kadhaa za Ulaya Mashariki kati ya mwaka 2001 na 2020, na nchini Uingereza kutoka mwaka 2020 hadi 2022. 

Alijiunga na wafanyakazi wa Dikasteri ya Makanisa ya Mashariki mwaka 1985, na alikuwa naibu katibu wake kuanzia 1997 hadi 2001. 

Amekuwa askofu mkuu tangu mwaka 2001. Papa Fransisko alimfanya kardinali tarehe 30 Septemba 2023.

 Marejeo 

Jamii:Waliozaliwa 1955
Jamii:Makardinali
Jamii:Watu walio hai
Jamii:Maaskofu Wakatoliki wa Italia